### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 4. november 2020 har vedtaget Magistratens foranstående indstilling af 26. oktober 2020.

Driftsfinansieret anlægsbevilling til ombygning og tilbygning på [adresse] til etablering af ambulancebase for Region Midt.

### Resumé

Region Midt har ønske om, at der etableres en ambulancebase på [adresse] i faciliteter som AffaldVarme har fraflyttet. Samtidig opføres en mindre tilbygning til garage og personalefaciliteter.

Projektet er i sig selv økonomisk neutral for kommunen – og det bidrager til at udnytte bygninger og arealer på [adresse], som ellers vil være vanskelige at få i spil.

### Indstilling

Det indstilles:

At 1) der meddeles en driftsfinansieret anlægsbevilling i 2021 på 10,2 mio. kr. til etablering af ambulancebase for Region Midt.

At 2) Tilbagebetalingen, som udgør 1,2 mio. kr. årligt, sker via huslejeaftalen, der har en bindingsperiode på ti år.

### Sagens forløb

22-10-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 26-10-2020 Magistraten
Fremsendes til [adresse] med bemærkning, at Magistraten i mødet den 26. oktober 2020 anbefaler, at byrådet tiltræder Magistratsafdelingen for Teknik og Miljøs indstilling af 1. oktober 2020.
 04-11-2020 Aarhus Byråd

Tilbagesendes Magistratsafdelingen for Teknik og Miljø med bemærkning, at byrådet i sit møde den 4. november 2020 har vedtaget Magistratens foranstående indstilling af 26. oktober 2020.